ალექს როდრიგო დიას და კოსტა

ალექს როდრიგო დიას და კოსტა (; დ. 17 ივნისი, 1982; ნიტეროი, ბრაზილია), ცნობილი, როგორც ალექსი — ბრაზილიელი ფეხბურთელი, თამაშობდა ცენტრალური მცველის პოზიციაზე. გამოირჩეოდა გოლების გატანის უნარით, ძლიერი დარტყმით და ფიზიკური სიძლიერით.

2004 წელს იყიდა პრემიერ ლიგის კლუბმა ლონდონის „ჩელსიმ“. შემდეგ განათხოვრებულ იქნა ნიდერლანდების კლუბ „პსვ-ში“, სადაც ერედივიზია სამჯერ მოიგო კლუბთან ერთად. ნიდერლანდებში გატარებული სამი წარმატებული სეზონის შემდეგ ის დაბრუნდა „ჩელსიში“ 2007 წელს.

საკლუბო კარიერა
სანტოსი
ალექსმა კარიერა დაიწყო „სანტოსში“, ბრაზილიაში. პირველ გუნდში მისი დებიუტი შედგა 2002 წელს და მას შემდეგ ის გახდა კლუბის ძირითადი შემადგენლობის ფეხბურთელი. მისი დებიუტი შედგა „ფლუმინენსესთან“ ფრედ, 1-1 დასრულებულ მატჩში. იმ წელს „სანტოსმა“ მოიგო ჩემპიონატი, პირველად 1968 წლის შემდეგ.

ალექსი, დიეგო და რობინიო მიჩნეულნი არიან, როგორც ყველაზე ცნობილი გუნდი, რომელსაც უთამაშია „სანტოსში“.

2004 წელს ალექსმა კონტრაქტი გააფორმა ინგლისურ კლუბ „ჩელსისთან“, მაგრამ პრობლემები შეექმნა სამუშაო ვიზასთან დაკავშირებით და გაანათხოვრეს ნიდერლანდების „პსვ ეინდჰოვენში“.

პსვ (იჯარით)
ალექსი „პსვ ეინდჰოვენში“ გადავიდა სამწლიანი იჯარით. კლუბში ის ასპარეზობდა 4 ნომრიანი მაისურით. „პსვ ეინდჰოვენში“ ასპარეზობისას მას მეტსახელად შეარქვეს „ტანკი“, თავისუფალი დარტყმების კარგად შესრულების და ფიზიკური ძალის გამო.

ალექსი კლუბს შეუერთდა 2004-2005 წლების სეზონში და დაეხმარა კლუბს დუბლის შესრულებაში — მათ მოიგეს ერედივიზიაც და თასიც. იმ სეზონში ალექსმა ითამაშა ერთ-ერთი გადამწყვეტი როლი ჩემპიონთა ლიგის ნახევარფინალში „მილანთან“ 3-1 მოგებულ მატჩში (სან-სიროზე „მილანმა“ 2-0 გაიმარჯვა).

მან მომდევნო ორ სეზონში კვლავ მოიგო კლუბთან ერთად ქვეყნის ჩემპიონატი.

ჩელსი
ჰოლანდიურ გაზეთ „ტელეეგრაფთან“ ინტერვიუში ალექსმა განაცხადა, რომ „ჩელსი“ აგვარებდა სამუშაო ვიზის პრობლემას და დიდი შანსი იყო, რომ მომავალ სეზონში ის გადასულიყო ლონდონურ კლუბში. მოგვიანებით ალექსმა დაადასტურა, რომ „ჩელსიმ“ საბოლოოდ მოაგვარა ვიზის პრობლემა და ის შეუერთდებოდა კლუბს.

მას ინგლისში მუშაობის ნებართვა დართეს 2007 წლის 2 აგვისტოს. მან „ჩელსისთან“ გააფორმა სამწლიანი კონტრაქტი.

14 აგვისტოს ის წარუდგინეს მედიას და გადაეცა 33 ნომრიანი მაისური. მისი დებიუტი კლუბის შემადგენლობაში შედგა 19 აგვისტოს, როცა შეცვლაზე შევიდა ფლორან მალუდას ნაცვლად „ლივერპულთან“ 85-ე წუთზე. ის მატჩი დასრულდა ფრედ, 1-1.

ალექსმა „ჩელსის“ მაისურით პირველი გოლი გაიტანა 2007 წლის 22 ოქტომბერს, „მიდლსბროსთან“ 30 იარდის მანძილიდან თავისუფალი დარტყმით. მან ასევე თავისუფალი დარტყმით გაიტანა 2007 წლის 28 ნოემბერს ჩემპიონთა ლიგაზე ნორვეგიულ „რუსენბორგთან“ მატჩში.

პარი სენ-ჟერმენი
2012 წლის 27 იანვარს ალექსი შეუერთდა „პარი სენ-ჟერმენს“ 4,2 მილიონი ევროს სანაცვლოდ. მან ფრანგულ კლუბში გადასვლის მიზეზად დაასახელა ის, რომ „ჩელსის“ მწვრთნელი ანდრე ვილას-ბოაში არ აძლევდა მას საკმარის სათამაშო დროს.

ალექსს გადაეცა 13 ნომრიანი მაისური, რომელიც თავისუფალი იყო სემი ტრაორეს წასვლის შემდეგ.

ალექსის დებიუტი „პარი სენ-ჟერმენში“ შედგა 2012 წლის 12 თებერვალს „ნიცასთან“ ფრედ, 0-0 დასრულებულ მატჩში. შემდეგ კვირას, 19 თებერვალს მან გაიტანა პირველი გოლი 30 იარდიდან თავისუფალი სიტუაციის გათამაშების შემდეგ „მონპელიესთან“ მატჩში.

მილანი
2014 წლის 5 ივნისს ალექსი გადავიდა მილანში თავისუფალი აგენტის სტატუსით, „პარი სენ-ჟერმენში“ კონტრაქტის აოწურვის შემდეგ. მან მოირგო 33 ნომრიანი მაისური. მისი დებიუტი მილანში შედგა სეზონის დასაწყისში 31 აგვისტოს ლაციოს წინააღმდეგ. ალექსა პირველი გოლი მილანის მაისურით გაიტანა 2015 წლის 17 მაისს სასუოლოსთან 3:2 წაგებულ მატჩში.

სანაკრებო კარიერა
ალექსის დებიუტი ბრაზილიის ეროვნულ ნაკრებში შედგა 2003 წლის 17 ივლისს მექსიკასთან მატჩში კონკაკაფის ოქროს თასზე.

ალექსი არ გამოიძახეს 2006 წლის მსოფლიო ჩემპიონატზე. თუმცა, ახალი მწვრთნელის, დუნგას მოსვლის შემდეგ ის გახდა ნაკრების წევრი. ის ნაკრების შემადგენლობაში იყო 2007 წლის კოპა ამერიკის გათამაშებაზე, სადაც მონაწილეობა მიიღო არგენტინის ნაკრებთან 3-0 მოგებულ ფინალურ მატჩში. მან გამოტოვა 2009 წლის ფიფა-ს კონფედერაციის თასი ტრავმების გამო.

კარიერის სტატისტიკა
საკლუბო კარიერის სტატისტიკა
სანაკრებო კარიერა
მიღწევები
სანტოსი
ბრაზილიის სერია (2): 2002 2004 2004

პსვ
ერედივიზია (3): 2004–05, 2005–06, 2006–07
ნიდერლანდების თასი (1): 2004–05

ჩელსი
პრემიერ ლიგა: 2009–10
ინგლისის ასოციაციის თასი: 2009, 2010
ინგლისის სუპერთასი: 2009

ბრაზილია
კოპა ამერიკა (1): 2007